CELEX: 32016R1226
Language: da
Date: 2016-05-04 00:00:00
Title: Kommissionens delegerede forordning (EU) 2016/1226 af 4. maj 2016 om ændring af bilag IX til Europa-Parlamentets og Rådets forordning (EU) nr. 1308/2013 for så vidt angår de fakultative forbeholdte udtryk for olivenolie

28.7.2016   
            
            
               DA
            
            
               Den Europæiske Unions Tidende
            
            
               L 202/5
            
         KOMMISSIONENS DELEGEREDE FORORDNING (EU) 2016/1226
   af 4. maj 2016
   om ændring af bilag IX til Europa-Parlamentets og Rådets forordning (EU) nr. 1308/2013 for så vidt angår de fakultative forbeholdte udtryk for olivenolie
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 86, og
   ud fra følgende betragtninger:
   
               (1)
            
            
               Ved Kommissionens forordning (EØF) nr. 2568/91 (2) fastsættes der fysiske, kemiske og organoleptiske kendetegn for olivenolie og olie af olivenpresserester samt metoder til bedømmelse af disse kendetegn. Metoderne og grænseværdierne for oliernes kendetegn opdateres regelmæssigt for at tage hensyn til den videnskabelige og tekniske udvikling i overensstemmelse med det arbejde, der udføres i Det Internationale Olivenråd.
            
         
               (2)
            
            
               Den 26. november 2015 vedtog Det Internationale Olivenråd en ny metode til organoleptisk vurdering af jomfruolie, der ændrer den frivillige anvendelse af ord og udtryk på etiketter.
            
         
               (3)
            
            
               De fakultative forbeholdte udtryk er fastsat i bilag IX til forordning (EU) nr. 1308/2013.
            
         
               (4)
            
            
               Bilag IX til forordning (EU) nr. 1308/2013 bør derfor ændres —
            
         VEDTAGET DENNE FORORDNING:
   Artikel 1
   Bilag IX til forordning (EU) nr. 1308/2013 erstattes af teksten i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. maj 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder (EFT L 248 af 5.9.1991, s. 1).
   
      BILAG
      
         
            »BILAG IX
            
               FAKULTATIVE FORBEHOLDTE UDTRYK
            
            
                        Produktkategori
                        (henvisning til klassificeringen i den kombinerede nomenklatur)
                     
                     
                        Fakultativt forbeholdt udtryk
                     
                  
                        fjerkrækød
                        (KN-kode 0207  og 0210 )
                     
                     
                        fodret med … % af …
                        havrefodret gås
                        ekstensivt staldopdræt
                        fritgående
                        frilands
                        frilands — opdrættet i fuld frihed
                        slagtealder
                        opfedningsperiodens længde
                     
                  
                        æg
                        (KN-kode 0407 )
                     
                     
                        friske
                        ekstra eller ekstra friske
                        angivelse af de æglæggende høners foder
                     
                  
                        olivenolie
                        (KN-kode 1509 )
                     
                     
                        første koldpresning
                        koldekstraktion
                        syreindhold
                        skarp
                        frugtagtig karakter: moden eller grøn
                        bitter
                        kraftig
                        middel
                        fin
                        afbalanceret
                        mild olie«